**Danskerne glemmer at gemme julegaverne væk, når de er på juleshopping:**

**Julegaver på bagsædet frister svage sjæle**

Hvert år bliver der begået over 40.000 indbrud i biler og i takt med, at danskerne fylder bilerne med julegaver i disse dage, stiger risikoen. Udbyttet er ganske enkelt større i julemåneden, og det frister svage sjæle.

Med over 40.000 indbrud i biler hvert år[[1]](#footnote-1) er det et gennemgående stort problem hele året, men især i december stiger antallet markant, fordi udbyttet ofte er større for tyvene.

”Indbrud i biler er et stort problem, men især i december oplever vi desværre, at rigtig mange danskere bliver udsat for indbrud i deres biler. Vi glemmer ganske enkelt at gemme de dyre gaver væk, når vi er ude at jule-shoppe, og det udnyttes meget hurtigt og effektivt af svage sjæle”, udtaler Lise Agerley, kommunikationschef i Alka.

I december er tyverier fra biler – ifølge Alkas beregninger - ca. 15 % dyrere end gennemsnitsmåneden.

**Gem værdierne væk!**

Hvis du vil undgå at friste indbrudstyvene, når du skal ud at juleshoppe, har Alka to gode huskeregler.

”For det første er det vigtigt, at du tager alle værdifulde ting med, når du forlader bilen – eller sørger for at låse dem inde, så de ikke er synlige udefra. For det andet er det en god idé at tage hjem og tømme bilen for julegaver, når den er ved at være fyldt op”, lyder det fra Alka.

Er uheldet alligevel ude, dækker familie/indboforsikringen, hvis du har husket at låse bilen, og bilen er brudt op. Dog dækker forsikringen ikke, hvis du får stjålet penge, guld, sølv og smykker fra bilen. Genstande som pc’ere, mobiltelefoner, fotoudstyr, ure m.m. er kun dækket, hvis de ikke har været synlige udefra.

**Undgå indbrud i bilen**

**Når du skal på juleshopping, så husk:**

* Luk og lås alle bildøre
* Fjern mobiltelefonen og GPS fra forruden
* Tag alle værdigenstande med, når du forlader bilen - eller lås dem inde
* Har du en stationcar, så træk bagagerumsdækkenet for, så man ikke kan kigge ned til tingene. Alternativt kan man gemme tingene under sæder eller tæpper m.m.
* Lad aldrig julegaverne ligge frit fremme på bagsædet
* Læg gaver i bagagerummet, så du ikke frister svage sjæle til at begå indbrud i bilen
* Når bagagerummet er fyldt op med gaver, så kør hjem og tøm bilen

Kilde: Alka

**Sådan dækker forsikringen!**

**Det er familie/indboforsikringen, som er i spil, hvis du får stjålet dine ting – herunder julegaveindkøb – fra din bil.**

* For at forsikringen dækker tyverier fra din bil, er det en forudsætning, at bilen er aflåst samt at voldeligt opbrud kan konstateres.
* Først og fremmest skal man være bevidst om, at forsikringen ikke dækker, hvis du får stjålet penge, guld, sølv og smykker fra din bil – det gælder uanset, om du har låst bilen, og der er voldelig opbrud. Man bør derfor ikke efterlade dem i sin bil.
* Visse genstande – så som pc’er, mobiltelefoner, fotoudstyr, ure m.m. – er kun dækket, såfremt disse ikke er synlige udefra.
* Skader på bilen dækkes af kaskoforsikringen.

Kilde: Alka

**FOR YDERLIGERE INFORMATION:**

**Lise Agerly,** Kommunikationschef i Alka

Direkte: 43 58 59 11 / Mobil: 40 21 01 77

lag@alka.dk

1. Ifølge Det Kriminalpræventive Råd [↑](#footnote-ref-1)